Ajánlattételi felhívás 8. sz. melléklete

**Képzés megnevezése: Belépés a digitalizált munka világába**

**A képzés célja:** a résztvevők előzetes tudásának és kompetenciáinak felmérése alapján, a közfoglalkoztatásban állók képességeinek és készségeinek fejlesztése annak érdekében, hogy képesek legyenek a nyílt munkaerőpiac digitalizált munkaköreiben a foglalkoztatónál megvalósuló betanító képzést követően dolgozni.

Képzés időtartama: 120 óra

Ebből elméleti órák száma: --- óra

 gyakorlati órák száma: 120 óra

Tematika:

*1. Az informatikai és kommunikációs eszközök használata az ügyintézés, a munka, a tanulás során. (30 óra)*

**A képzés során megszerezhető kompetenciák:**

* Képesek legyenek az interneten tájékozódni, könnyen hozzáférhető információkat megszerezni. (Javasolt óraszám: 4 óra)
* Képesek legyenek az interneten gyűjtött információkat feldolgozni, azokat konkrét problémák megoldására felhasználni. (Javasolt óraszám: 4 óra)
* Képesek legyenek az elektronikus levelezés lehetőségeinek alkalmazására. Felismerve az elektronikus levelezés veszélyhelyzeteit (levélszemét, e-mailes csalás, stb.) képesek legyenek azokat egyszerű módon elhárítani. (Javasolt óraszám: 4 óra)
* A képzés során használt eszközeiket képesek legyenek hanghívásra és szöveges üzenetküldésre is használni. (Javasolt óraszám: 3 óra)
* Képesek legyenek közösségi portálok önálló használatára (regisztráció, bejelentkezés, információkeresés, megosztás, egyszerű adatvédelem). (Javasolt óraszám: 5 óra)
* Képesek legyenek önálló ügyintézésre az interneten keresztül.
A résztvevők megismerik az állampolgárok tájékoztatására, informálására szolgáló közigazgatási internetes portálokat (magyarorszag.hu, kormany.hu), a portálokon lévő információkat. (Javasolt óraszám: 5 óra)
* Az ügyfélkapu (továbbiakban: ÜK) alapvető elérhető funkcióinak, céljának, lehetőségeinek, korlátainak megismerése, önállóan egy elektronikus közigazgatási ügyintézés (amennyiben a résztvevőnek nincs ÜK regisztrációja, akkor az ÜK regisztrációs folyamat elvégzése).

(Javasolt óraszám: 5 óra)

Elvárt kötelező eszközfelszereltség:

* + Résztvevőnként 1-1 db számítógép vagy laptop és tablet

*2. Korszerű eszközök használatának megismerése (kiemelt tekintettel érintőképernyős és robotikai eszközök). (30 óra)*

**A képzés során megszerezhető kompetenciák:**

* Képesek legyenek érintőképernyő hatékony használatára a mindennapi életben és munkahelyi környezetben. (Javasolt óraszám: 6 óra)
* Ismerje meg a korszerű, digitalizált gyártási folyamatokat és azok eszközeit. (Javasolt óraszám: 6 óra)
* Alakuljon ki objektív képe a digitalizált gyártásban ellátandó feladatokról, erősödjön a motiváció, hogy képes elvégezni az operátori munkát. (Javasolt óraszám: 6 óra)
* Komplex feladatok modulos építőeszközökkel (pl. LEGO rendszer) finommotoros mozgás, figyelem és a szabálykövetés fejlesztésére.
(Javasolt óraszám: 6 óra)
* Ismerjék meg a robotikai eszközök alap szintű lehetőségeit. (Javasolt óraszám: 6 óra)
Elvárt kötelező eszközfelszereltség:
	+ csoportonként minimum 3 db ipari jellegű érintőképernyős eszköz vagy annak oktatási célú szimulációja
	+ csoportonként minimum 3 db építőeszközök csomag
	(LEGO vagy azzal egyenértékű)
	+ csoportonként minimum 1 db robotika oktatására alkalmas építőeszköz csomag
	(LEGO ROBOT vagy azzal egyenértékű)

*3. A tanuláshoz és a munkavállaláshoz szükséges kompetenciák fejlesztése informatikai környezetben. (30 óra)*

**A képzés során megszerezhető kompetenciák:**

* Képes legyen irányítás alatt a feladatok részfeladatokra történő bontására (rendszerszemlélet kialakítása). (Javasolt óraszám: 6 óra)
* Képes legyen hatékony munkavégzésre munkahelyi környezetben: egyszerű szabálykövetés, felelősségvállalás, együttműködés.
(Javasolt óraszám: 9 óra)
* Javuljon a képessége a munkahelyi kihívások konstruktív megoldására: komplex problémamegoldó képesség, kreativitás, kognitív rugalmasság, konfliktuskezelés.
(Javasolt óraszám: 9 óra)
* Képes legyen a digitális csatornákon keresztül folytatott együttműködésre. (Javasolt óraszám: 6 óra)

*4. Műszaki készségek fejlesztése a munkaerő-piaci igényeknek megfelelően. (30 óra)*

**A képzés során megszerezhető kompetenciák:**

* Képesek legyenek szabványjelölések, piktogramok felismerésére, értelmezésére a mindennapi életben és munkahelyi környezetben. (Javasolt óraszám: 6 óra)
* Képesek legyenek egyszerű munkautasítások értelmezésére, alapvető szerszámok és mérőeszközök használatára (méretek olvasása alapszintű rajzról, az útmutató alapján termék előállítása). (Javasolt óraszám: 9 óra)
* Készségfejlesztés számítógépen, speciális készségfejlesztő eszközön vagy oktatási célú gyakorló állomáson: reakcióidő, figyelem, monotónia tűrés és utasításkövetés fejlesztésében segítő gamifikált gyakorlatok segítségével.
(Javasolt óraszám: 15 óra)

Elvárt kötelező eszközfelszereltség:

* + csoportonként minimum 5 db alapvető mérőeszköz és szerszám csomag
	+ csoportonként minimum 5 db a munkakörnyezet vagy a munkafolyamatok szimulálására alkalmas számítógépes alkalmazás, vagy érintőképernyős eszköz vagy annak oktatási célú szimulációja